* *Εξοχότατη Πρύτανη των Πρέσβεων της Αφρικής και Πρέσβη της Νότιας Αφρικής κυρία BerylRoseSisulu*
* *Εξοχότατη Πρέσβη της Νιγηρίας κυρία Mrs. OpunimiOrikaba Akinkugbe*
* *Αξιότιμη Πρόεδρε του ΕΒΕΑ κυρία Σοφία ΚουνενάκηΕφραίμογλου*
* *Αξιότιμη Πρόεδρε Εξαγωγικού Τμήματος & Μέλος Δ.Σ. του ΕΒΕΑ κυρία Αλεξάνδρα Πίττα- Χαζάπη,*
* *Αγαπητές φίλες και αγαπητοί φίλοι*

Στην εισήγησή μου αυτή περιγράφω τις δυνατότητες που προσφέρονται στην Κένυα, κράτους μέλους **της Κοινότητας Κρατών Ανατολικής Αφρικής,**ήτοι των χωρών: Κένυα, Ουγκάντα, Τανζανία, Λ.Δ. Κονγκό, Ρουάντα, Μπουρούντι, Νότιο Σουδάν.

Τα στοιχεία αυτά είναι συλλογική δουλειά από το ε. ΠΡΟΞΕΝΕΙΟ της Δημοκρατίας της Κένυας στην Ελληνική Δημοκρατία, το Ελληνο Κενυάτικο Επιμελητήριο Βιομηχανίας, Εμπορίου, Ανάπτυξης, Ναυτιλίας, Τουρισμού και Πολιτισμού, την WorldBank, το IMF, την EU, την EBRD, την AfricanBank, το KNCCI, το KENINVEST, το KenyanParliament, την KenyanGovernment, και το CoG

Αναλυτικά:

Οι 7 αυτές χώρες αποτελούν μια υπολογίσιμη παγκόσμια δύναμη καθ’ όσον:

Είναι η **4η πολυπληθέστερη** χώρα στον κόσμο

* Κίνα 1,413 εκ
* Ινδία 1,373 εκ
* ΗΠΑ 331,9 εκ
* ΚΧΑΑ 296,5 εκ
* Ινδονησία 274,9 εκ

Είναι η **7η μεγαλύτερη σε έκταση** χώρα του πλανήτη

* Ρωσία 17,098 εκ. τ.χ
* Καναδάς 9,95 εκ. τ.χ
* ΗΠΑ 9,833 εκ. τ.χ
* Κίνα 9,597 εκ. τ.χ
* Βραζιλία 8,515 εκ. τ.χ
* Αυστραλία 7,741 εκ. τ.χ
* ΚΧΑΑ 4,812 εκ. τ.χ
* Ε.Ε. 4,233 εκ. τ.χ

**ΑΞΙΟΣΗΜΕΙΩΤΟ:** Είναι η μοναδική κρατική οντότητα της Αφρικής, όπου εκτείνεται από την μία άκρη της μαύρης ηπείρου στην άλλη, από τον Ατλαντικό έως τον Ινδικό ωκεανό.

Ο πληθυσμός με ηλικία κάτω των 20 ετών ανέρχεται στο 60%+

Το συνολικό ΑΕΠ των 7 χωρών ανέρχεται στο ποσό των 550 δις δολάρια ΗΠΑ. Οι χώρες αυτές είναι χώρες Δολαρίου ΗΠΑ και Αγγλικής λίρας.

Οι πολίτες των χωρών αυτών διαθέτουν ενιαίο διαβατήριο, οι χώρες οδεύουν προς ενιαίο νόμισμα, και μεταξύ τους δεν υπάρχουν δασμοί και ΦΠΑ, ενώ είναι θεσμοθετημένη οι 4 ελευθερίες της Ε.Ε. δηλαδή ελεύθερη διακίνηση ανθρώπων, κεφαλαίων, προϊόντων, υπηρεσιών.

Η EASTAFRICACOMMUNITY, διάγει μια νέα εποχή μετά την είσοδο του Κογκό, έχει καταστεί δε η περιζήτητη νύφη από τα BRICS, αλλά και τον Πρόεδρο των ΗΠΑ. Η τελευταία δε απόφαση να αποχωρήσει από την ζώνη του δολαρίου ανοίγει νέες ορίζοντες στη διεθνή παρουσία τους και τις καθιστά ιδιαίτερα ελκυστικές. Σημαντικό ρόλο διαδραμάτισε η απόλυτη ουδετερότητα όλων των αφρικανικών κρατών στην διαμάχη Ρωσίας – Ουκρανίας. Ένας άλλος σημαντικός παράγων πολιτικής και οικονομικής αναβάθμισης της Κένυας στην Ανατολική Αφρική έπαιξε η απόφαση του λαού της Μεγάλης Βρετανίας για πλήρη αποχώρηση από την γηραιά Ευρωπαϊκή Ένωση.

Ας εστιάσουμε όμως πιο αναλυτικά στη ΔΗΜΟΚΡΑΤΙΑ ΤΗΣ ΚΕΝΥΑΣ

**Πολίτευμα:** Προεδρική Δημοκρατία

 47 Κομητείες (περιφέρειες)

με ανεξάρτητη κυβερνητική αρχή η κάθε μία

**Πληθυσμός:** 55.000.000

Το 26.2 % του πληθυσμού ζει σε αστικά κέντρα.

**Μέσος όρος ηλικίας** 19,2 έτη.

**Έκταση:**  580.376 τ.χ.

**Επίσημη γλώσσα:** Αγγλικά & Σουαχίλι

 Στην Κένυα ομιλούνται συνολικά 47 διάλεκτοι

[**Α.Ε..Π**](https://www.google.gr/search?q=%CE%BA%CE%AD%CE%BD%CF%85%CE%B1+%CE%B1%CE%BA%CE%B1%CE%B8%CE%AC%CF%81%CE%B9%CF%83%CF%84%CE%BF+%CE%B5%CE%B3%CF%87%CF%8E%CF%81%CE%B9%CE%BF+%CF%80%CF%81%CE%BF%CF%8A%CF%8C%CE%BD&stick=H4sIAAAAAAAAAOPgUeLUz9U3MLQsSjfV0s5OttLPyU9OLMnMz9MvLgHSxSWZyYk58UWp6UAhq_SUgvi8_NzMvMQcABUcDbQ6AAAA&sa=X&ved=0ahUKEwiDypjJs7HXAhVCLlAKHaF2CC8Qtx8IqAEwEQ)**:**  185 δισ. USD

[**Κατά κεφαλήν ΑΕΠ**](https://www.google.gr/search?q=%CE%BA%CE%AD%CE%BD%CF%85%CE%B1+%CE%BA%CE%B1%CF%84%CE%AC+%CE%BA%CE%B5%CF%86%CE%B1%CE%BB%CE%AE%CE%BD+%CE%B1%CE%B5%CF%80&stick=H4sIAAAAAAAAAOPgUeLUz9U3MLQsSjfVMstOttLPyU9OLMnMz9MvLgHSxSWZyYk58UWp6UAhq_SUgvi8_NzMPKBQQWpRfHJiQWZJIgB_pHBBRQAAAA&sa=X&ved=0ahUKEwiDypjJs7HXAhVCLlAKHaF2CC8Qtx8IpQEwEQ)**:**  3.361 USD

**Η Κένυα είναι ελκυστική στους επενδυτές διότι:**

**Α. Είναι η μεγαλύτερη οικονομία της Ανατολικής & Κεντρικής Αφρικής.**

* Συμβάλλει σχεδόν στο 30% του ΑΕΠ της ΚΧΑΑ Κοινότητας Χωρών Ανατολικής Αφρικής (συνολικό ΑΕΠ 550 δισ. USD).
* Αναδυόμενη μέση τάξη με μέσο ετήσιο ρυθμό ανάπτυξης 2% την τελευταία 10ετία.
* Τάση προς αστικοποίηση και ζήτησηαγαθών & υπηρεσιών υψηλής τιμής.

**Β. Έχει επενδυτικό περιβάλλον χαμηλού ρίσκου και μεγάλων ευκαιριών.**

* Η εισροή άμεσων ξένων επενδύσεων παρουσιάζει σημαντική αύξηση την τελευταία πενταετία (Πηγή: Διεθνής Τράπεζα).
* Π.χ. αυξήθηκε από 178 εκ. USD το 2010 σε 989 εκ. USD το 2014.)
* Καταγράφεται αυξανόμενη θετική διάθεση των επενδυτών (κατά 346% στο διάστημα 2009 - 2013 – Πηγή: UNCTAD).

**Γ. Προσφέρει πρόσβαση σε μία διευρυμένη αγορά με προοπτικές.**

* Στην Κοινότητα Χωρών Ανατολικής Αφρικής (East African Community – E.A.C.), με πληθυσμό 300 εκ., όπου έχει κομβικό/ηγετικό ρόλο.
* Στην Κοινή Αγορά Ανατολικής & Νότιας Αφρικής (Common Market for Eastern & Southern Africa – CO.M.E.S.A.), πληθυσμό 500 εκ.
* Στην τριμερή συμφωνία Κοινότητας Χωρών Αν. Αφρικής, Κοινής Αγοράς Αν. & Ν. Αφρικής, και Νοτιοαφρικανικής Αναπτυξιακής Κοινότητας, με πληθυσμό 700 εκ.

**Δ. Διακρίνεται από πολιτική σταθερότητα & ευνοϊκή επενδυτική πολιτική.**

* Μέλος της COMESA
* Μέλος σε πολλούς Αφρικανικούς & Διεθνείς Οργανισμούς.
* Μέλος της AfCFTA Αφρικανική ηπειρώτικη ζώνη ελεύθερων συναλλαγών.
* Μέλος του Πολυμερούς Οργανισμού Εγγύησης Επενδύσεων (Multilateral Investment Guarantee Agency – MIGA),
* Μέλος του Οργανισμού Ασφάλισης Αφρικανικού Εμπορίου (African Trade Insurance Agency - ATIA) και
* Μέλος τουΔιεθνούςΚέντρουγιαΕπίλυσηΕπενδυτικώνΔιαφορών (International Centre for Settlement of Investment Disputes - ICSID).
* Κράτος Αγγλικού δικαίου, Βρετανικού τραπεζικού, δικαστικού και διοικητικού συστήματος
* Δυναμικά επενδύουν στην Κένυα: Η.Π.Α., Κίνα, Ιαπωνία, Νότια Κορέα, Ρωσία, Ινδία, Τουρκία, Ισραήλ, Ηνωμένα Αραβικά Εμιράτα, Ομάν, Κατάρ, Κουβέιτ, Σαουδική Αραβία, Ηνωμένο Βασίλειο, Γερμανία, Ολλανδία, Δανία, Σουηδία, Φινλανδία, Νορβηγία.
* Ειδικά οι ΗΠΑ έχουν εκχωρήσει στην Κένυα το καθεστώς της ειδικής σχέσης, με αποτέλεσμα προϊόντα που παράγονται στην Κένυα, ακόμα και κλωστοϋφαντουργικά να εισάγονται στις ΗΠΑ χωρίς δασμούς.
* Οι χώρες αυτές οργανώνουν οικονομικές αποστολές, με επικεφαλής Πρωθυπουργούς ή και Προέδρους Δημοκρατίας, απόλυτα στοχευμένες σε κλάδους / έργα όπου αυτές πλεονεκτούν.

**Ε. Διαθέτει μακρόπνοο αναπτυξιακό σχεδιασμό έως το 2030 (Kenya Vision 2030), ο οποίος έχει ψηφιστεί ήδη από το 2008.**

* Στόχος η εκβιομηχάνιση, η ενίσχυση της μέσου εισοδήματος οικονομίας, η βελτίωση του επιπέδου ζωής των πολιτών, και η εξασφάλιση καθαρού & ασφαλούς περιβάλλοντος με βάση τις αρχές της βιώσιμης ανάπτυξης.
* Οι Πρόεδροι της Κένυας επισκέπτεται πολλές χώρες Ε.Ε. Αγγλία, Ρωσία, Κίνα, Τουρκία κλπ με στόχο την ενίσχυση συνεργασιών σε δημόσια έργα, που ήδη υλοποιούνται, και άνοιγμα νέων τομέων συνεργασίας.

**ΣΤ. Διακρίνεται από εδραιωμένο ιδιωτικό τομέα & στρατηγική επενδύσεων.**

* Ελεύθερες ζώνες εξαγωγών (απαλλαγή από: φορολογία τα πρώτα 10 έτη, απαλλαγή καταβολής ΦΠΑ, τέλη και δασμών).
* Διαδικασία σύμπραξης δημόσιου και ιδιωτικού τομέα (ΣΔΙΤ).

**Ζ. Υλοποιεί μεγάλα έργα υποδομών.**

* Τεχνολογία
* Κατασκευές
* Μεταφορές
* Ναυτιλία & Αλιεία
* Ενέργεια.
* Πρωτογενής παραγωγή

**Η Ο ρόλος της γυναίκας στην ζωή της Κένυας.**

Είναι παράδοξο για μας τους Ευρωπαίους να αντιληφθούμε τον κυρίαρχο ρόλο της γυναίκας στην οικογένεια. Όπως και τον πολύ σημαντικό της ρόλο στην οικονομική και κοινωνική ζωή της χώρας. Αυτό όπως που εκπλήσσει πολύ ευχάριστα είναι η συμμετοχή των γυναικών στο πολιτικό γίγνεσθαι της Κένυας. Τόσο σε επίπεδο κεντρικής κυβέρνησης, όσο και στην τοπική αυτοδιοίκηση [περιφέρειες, δήμοι, κοινότητες]. Τέλος είναι θεσμοθετημένο το σώμα της γυναικών βουλευτών που εκπροσωπούν τις γυναίκες της κάθε περιφέρειας. Και πρέπει να ληφθεί υπ’ όψιν ότι στην Κένυα, παρόλο που η επικρατούσα θρησκεία είναι χριστιανισμός η πολυγαμία επιτρέπεται θεσμικά.

**ΣΤ Θρησκείες**

Στην Κένυα θα συναντήσεις όλες τις θρησκείες και τα δόγματα: Με μαθηματικούς όρους η κατανομή είναι:

* Προτεστάντες 47,2%
* Καθολικοί 33,0%
* Μουσουλμάνοι 9,7%
* Ορθόδοξοι 4,0%
* Παραδοσιακές Αφρικανικές θρησκείες και
* Ασιατικές θρησκείες (συνολικά) 5,0%
* Μάρτυρες Ιεχωβά, Μορμόνοι, Σιεντολόγοι, Εβραίοι κλπ κάτω του 1,1%

**Κύριες ευκαιρίες επενδύσεων στην Κένυα σε τομείς όπως:**

**Α. ΕΝΕΡΓΕΙΑ**

* Γεωθερμία
* Αιολική
* Ηλιακή
* Βίο Καύσιμα
* Πετρέλαιο
* Πυρηνική

**Β. ΓΕΩΡΓΙΑ – ΚΤΗΝΟΤΡΟΦΙΑ – ΥΔΑΤΟΚΑΛΛΙΕΡΓΕΙΕΣ – ΠΑΡΑΓΩΓΗ ΤΡΟΦΙΜΩΝ – ΛΟΥΛΟΥΔΙΩΝ – ΕΞΩΤΙΚΩΝ ΦΡΟΥΤΩΝ – ΕΙΣΑΓΩΓΙΚΟ ΕΜΠΟΡΙΟ κλπ**

**Γ. ΤΟΥΡΙΣΜΟΣ**

* Εσωτερικός – Εισερχόμενος – Εξερχόμενος.
* Σε ό,τι αφορά τον εξερχόμενο, τονίζεται το ζωηρό ενδιαφέρον των Κενυατών να ταξιδέψουν την Ελλάδα για να επισκεφτούν τόπους που συνδέονται με το έργο του Αποστόλου Παύλου και άλλων Αποστόλων.

**Δ. ΥΓΕΙΑ**

* Φαρμακευτικά
* Παραφαρμακευτικά
* Ιατροτεχνολογικά
* Φαρμακευτικές πρώτες ύλες
* Ιατρικός & Παραϊατρικός εξοπλισμός
* Σκευάσματα περιποίησης, ευεξίας, καλλωπισμού.

**Ε. ΚΑΤΑΣΚΕΥΕΣ**

* Ραγδαία ανάπτυξη σε όλους τους επιμέρους τομείς.

**ΣΤ. ΕΚΠΑΙΔΕΥΣΗ**

* Προσχολική έως Ανώτατη
* Τεχνική
* Επαγγελματική
* Ναυτική
* Μεταφορά τεχνογνωσίας
* Συνεργασίες Πανεπιστημιακών Ιδρυμάτων.

**Ζ. ΧΡΗΜΑΤΟΠΙΣΤΩΤΙΚΕΣ ΥΠΗΡΕΣΙΕΣ**

* Για όλους τους προαναφερθέντες τομείς θα μπορούσε να φανεί εξαιρετικά χρήσιμη η επιστημονική γνώση, τεχνογνωσία και εμπειρία που διαθέτει η Ελλάδα.

**Κύριες εξαγωγές της Κένυας:**

**Α. Άνθη**

* Αναλογούν στο 35% της συνολικής αγοράς της Ε.Ε. και συνεισφέρει το 8% του ΑΕΠ

**Β. Τσάι και καφές**

* Τρίτη παραγωγός τσαγιού παγκοσμίως μετά την Κίνα και την Ινδία.
* Μια από τις πρώτες χώρες στον κόσμο στην παραγωγή ποιοτικού καφέ.

**Γ. Ξηροί καρποί**

**Δ. Ψάρια**

* Γαρίδα, Σολωμός, πέρκα, ψάρια λιμνών, και κατεψυγμένα.

**Ε. Ξυλεία**

* Οικοδομική, επίπλων, και παραγωγής χαρτιού, βιομάζας, ελαίων, φαρμακευτικών προϊόντων κ.λπ.

**ΣΤ. Δέρμα**

* Ένδυσης, υπόδησης,αξεσουάρ, επίπλωσης κ.ά.

**Ζ Εξωτικά φρούτα, αγροτικά προϊόντα, τρόφιμα**

**Σχέσεις Ελλάδας - Κένυας:**

**Α1. Κύριοι τομείς ενδιαφέροντος μεταξύ των δύο χωρών είναι:**

* Τουρισμός
* Ενέργεια
* Κατασκευές
* Εκπαίδευση
* Τεχνολογία
* Γαλάζια Οικονομία
* Αγροτική Οικονομία
* Βιομηχανία Τροφίμων

**Α2. Κυριότερα προϊόντα**

**ΑΠΟ ΕΛΛΑΔΑ ΠΡΟΣ ΚΕΝΥΑ**

1. Λάδι
2. Ελιές
3. Κρασί
4. Αλκοολούχα ποτά
5. Γαλακτοκομικά
6. Τυριά
7. Μέλι
8. Φρούτα κεράσι, ροδάκινο, βερίκοκο, ακτινίδιο, σταφύλια, φράουλες, βανίλιες, μήλα, αχλάδια, πορτοκάλι, μανταρίνι, λεμόνι
9. Ξηρά φρούτα, ξηροί καρποί, σταφίδες
10. Σάλτσες, κέτσαπ,
11. Αρτοσκευάσματα Παξιμάδια τύπου Κρήτης, Κυθήρων, ολικής

**ΑΠΟ ΚΕΝΥΑ προς ΕΛΛΑΔΑ**

1. Φρούτα Μπανάνες, Μάνγκο, Αβοκάντο, Πάσιον, Παπάγια, Ανανά
2. Σούπερ φούντς τύπου μύρτιλα κλπ
3. Ξηροί καρποί Μακαντέμια, Κάσιους
4. Καφές
5. Τσάι
6. Λουλούδια

**Β. Μέσω συνεργασίας με ελληνικό λιμάνι και ελεύθερη ζώνη για τυποποίηση η** Κένυα μπορεί να διοχετεύει τα προϊόντα της κυρίως στις αγορές χωρών της Κεντρικής και Ν.Α. Ευρώπης καθώς και του Ευξείνου Πόντου και Ρωσία και χώρες ΚΑΚ.

**Αντίστοιχα μέσω του λιμανιού της Μομπάσα** τα Ελληνικά και προϊόντα Βαλκανίων, Τουρκίας, Ρωσίας και ΚΑΚ μπορούν να διοχετεύονται σε όλη την αγορά της Κοινότητας Χωρών Ανατολικής Αφρικής και Υποσαχάριας Αφρικής.

Θέλω να σταθώ ιδιαίτερα στα 2 πολύ σοβαρά προβλήματα στον τομέα των μεταφορών. **1.** Η απουσία απ’ ευθείας αεροπορικής σύνδεσης Αθήνας – Ναϊρόμπι. Κάτι που έχει πετύχει η γειτονική μας Τουρκία.**2**. Η απευθείας ναυτιλιακή σύνδεση ελληνικού λιμανιού με το λιμάνι της Μομπάσα.

**Γ. Μνημόνια Συνεργασίας**

* MoUs, μεταξύ Ελλάδας & Κένυας, αφορούν τους τομείς:
* Διπλής Φορολογίας
* Γεωργίας
* Τουρισμού
* Λιμένων
* Ανανεώσιμων Πηγών Ενέργειας και Ενεργειακής Επάρκειας
* Πολιτισμού και Αθλητισμού

**Κύρια οφέλη Ελλάδας από συνεργασία με Κένυα:**

* Δυνατότητα επέκτασης οικονομικών δραστηριοτήτων Ελληνικών επιχειρήσεων, μέσω της Κένυας, σε όλες τις άλλες χώρες που συγκροτούν την Κοινότητα χωρών Ανατολικής Αφρικής, η οποία λειτουργεί βάσει των προτύπων της Ε.Ε. και του Σένγκεν.
* Αναγνώριση και αξιοποίηση Ελληνικού επιστημονικού και τεχνικού δυναμικού.
* Ανάπτυξη εισερχόμενου ειδικού τουρισμού στην Ελλάδα (κυρίως θρησκευτικού αλλά και αθλητικού).
* Δυνατότητα αύξησης εξαγωγών, σε μία τεράστια αγορά η οποία διψά για προϊόντα ποιοτικά χωρίς να ενδιαφέρεται κατά κανόνα για την τιμή, αρκεί η σχέση ποιότητας / τιμής να την δικαιολογεί.
* Τοποθέτηση σε μία αγορά που το 2100 υπολογίζεται σε πληθυσμιακό όγκο στα 700.000.000, ενώ άλλες εκτιμήσεις τον υπολογίζουν για περισσότερο.

Προ ημερών είχα την χαρά να συναντηθώ με τον Περιφερειάρχη Θεσσαλίας κ. Αγοραστό για να συζητήσουμε για την πιθανότητα μιας αποστολής Κενυατών ομολόγων του, συνοδευόμενους από στελέχη των περιφερειών – επιχειρηματίες. Στην Κένυα δεν υπάρχει το ασυμβίβαστο πολιτικού και επιχειρηματία. (σε οποιαδήποτε βαθμίδα, από τον Πρόεδρο μέχρι και τον τελευταίο δημοτικό σύμβουλο). Ταυτόχρονα ενημέρωσα τον κ. Περιφερειάρχη για την πορεία της Κένυας 1 χρόνο μετά τις γενικές εκλογές του Αυγούστου 2022 και 4 χρόνια πριν από τις εκλογές του Αυγούστου 2027.

Συμφωνήσαμε ότι η αποστολή μπορεί να επισκεφθεί τους 4 νομούς της περιφέρειας Θεσσαλίας τον Οκτώβρη του 2023, και ο σκοπός είναι να γνωριστούν με τις παραγωγικές δυνατότητες της περιφέρειας στον τομέα τροφίμων, ποτών και φρούτων, στον τομέα της βιομηχανίας, αλλά και την πολύ σημαντική ιστορία της, τις θρησκευτικές της παραδόσεις, τον αρχαίο και σύγχρονο πολιτισμό της, και τέλος τις μαγευτικές τουριστικές της αποδράσεις

Έχουν προηγηθεί 2 αποστολές, η μία στην Αττική όπου συναντηθήκαμε με τον περιφερειάρχη κ. Γιώργο Πατούλη, και η άλλη στο Πελοποννησιακό τμήμα της Δυτικής Ελλάδας, και στην Πελοπόννησο, όπου συναντηθήκαμε με τον αντιπεριφερειάρχη Δυτικής Ελλάδας κ. Φωκίωνα Ζαΐμη και τον περιφερειάρχη Πελοποννήσου κ. Παναγιώτη Νίκα. Συμμετείχαν 19 περιφερειάρχες από τους 47 που διαθέτει η Κένυα και 57 στελέχη των περιφερειών και επιχειρηματίες. Όλα αυτά αποτυπώνονται σε ένα ειδικό πληροφοριακό απολογισμό που εξέδωσε το Προξενείο της Ελλάδας. Θα είχαν επισκεφθεί και άλλες περιφέρειες την Ελλάδα, αλλά ο covid 19 μας χάλασε τον προγραμματισμό.

Οι τομείς που προξένησαν ιδιαίτερο ενδιαφέρον στους κενυάτες ήταν **1.** Ο ναυπηγοεπισκευαστικός. **2.** Η αυτοκινούμενες μονάδες ανακύκλωσης. **3.** Τα πετράδια στο στέμμα των ελληνικών αγροτικών προϊόντων: λάδι, ελιές, κρασί, γαλακτοκομικά, φρούτα.

Συμφωνίες υπήρξαν για το λάδι, τις ελιές, το κρασί, τις αυτοκινούμενες μονάδες ανακύκλωσης.

Έντονο ενδιαφέρον υπάρχει για τα φρούτα, τα οποία σημειωτέον δεν είναι ανταγωνιστικά των Ελληνικών, και γαλακτοκομικά, αλλά πρέπει να λυθεί το μεγάλο πρόβλημα της μεταφοράς. Στα φρούτα σημειώστε ότι αυτά που παράγονται εδώ δεν παράγονται στην Κένυα και το αντίστροφο.

Τέλος προτεραιότητα για τους κενυάτες είναι η ναυπήγηση καραβιών RO-RO για τις λίμνες, αλιευτικών για τον Ινδικό (μέχρι 250 μίλια ανοικτά), και σκαφών αναψυχής που όσο και να σας φανεί παράξενο συγκινεί τις 550.000 πολυπληθείς Κενυάτικες οικογένειες που έχουν την οικονομική δυνατότητα να το αποκτήσουν.

Εκ των αποτελεσμάτων είναι φανερό ότι οι επισκέψεις αυτές θέτουν τα θεμέλια για την αρχή μιας ωραίας φιλίας και συνεργασίας. Από εκεί και πέρα είναι στην καλή διάθεση των 2 πλευρών αν θα συνεχίσουν τις επαφές, αν θα επισκεφθεί ο ένας τον άλλο, αν θα σχεδιάσουν από κοινού, αν αποκτηθεί αμοιβαία εμπιστοσύνη. Το μοντέλο του μεσοπολέμου, βρες μου έναν εμπορικό αντιπρόσωπο να πουλήσω, χωρίς να σηκωθώ από την καρέκλα μου δεν έχει ισχύ πλέον.

Όσον αφορά στον τομέα των επενδύσεων αλλά και του εμπορίου, ένα jointventure με ένα Κενυάτη, καθιστά τον Έλληνα ένα δυνατό παίχτη στην Κοινότητα των Χωρών της Ανατολικής Αφρικής και αντίστοιχα καθιστά τον Κενυάτη ένα ισχυρό παράγοντα στην Νότιο Ανατολική Ευρώπη και την Ρωσία.

Ένα τρομερά επείγον πρόβλημα που απασχολεί την πολιτική ηγεσία της Κένυας, αλλά και τις ενώσεις πολιτών είναι η κλιματική αλλαγή.

Η Κένυα έχει την τύχη να βρίσκεται ακριβώς πάνω στον Ισημερινό, που χωρίζει την χώρα στα 2. Αυτό σημαίνει όχι ακραίες θερμοκρασίες. Αυτό δεν σημαίνει ότι σε ένα ορατό διάστημα το πρόβλημα δεν θα φτάσει και εδώ. Αυτή είναι η μοίρα των υπό ανάπτυξη χωρών. Γιατί το να λύσεις το πολυπαραμετρικό πρόβλημα δεν είναι στο χέρι μιας χώρας, μιας κυβέρνησης. Είναι η συντονισμένη προσπάθεια όλου του πλανήτη. Και κυρίως αυτών των χωρών που ευθύνονται τα μέγιστα για την κλιματική καταστροφή. Και ακόμα ειδικότερα των υπερανεπτυγμένων πλούσιων χωρών. Σε τελευταία ανάλυση αυτών που ευθύνονται αιώνες τώρα για την αλόγιστη, βίαιη και απάνθρωπη υπερεκμετάλλευση των υπό ανάπτυξη χωρών.

Η Κένυα έχει ξεκινήσει ένα μεγαλόπνοο σχέδιο δενδροφύτευσης σε όλη την χώρα, από μαθητές του δημοτικού και γυμνασίου και φοιτητές, όπου ο καθένας θα φυτεύει ένα αριθμό δέντρων, γεωμετρικά αυξανόμενες με την ηλικία του μαθητή / φοιτητή. Και το σχέδιο της Κένυας συνδέεται με τα αντίστοιχα άλλων κρατών της Υποσαχάριας Αφρικής για την δημιουργία ενός τεράστιου πνεύμονα πρασίνου που θα καλύπτει την Αφρική από την ανατολική της πλευρά έως την δυτική.

Ένα σοβαρό πρόβλημα που αντιμετωπίζει η Κένυα, και η Ελλάδα θα μπορούσε να διαδραματίσει ένα πρωτεύοντα ρόλο, είναι η διαχείριση των υδάτων, και σας λέω ότι η Κένυα διαθέτει τεράστια αποθέματα νερού.

Τίθεται συνεπώς ένα σοβαρό ερώτημα. Γιατί η Ελλάδα είναι εντελώς απούσα εμπορικά και επενδυτικά από την Κένυα και τις άλλες χώρες της Ανατολικής Αφρικής.

Δυστυχώς οι έλληνες επιχειρηματίες δεναποφασίζουν να ταξιδέψουν στην γωνιά αυτή του πλανήτη για να δούνε με τα μάτια τους την αγορά. Δεν είναι διατεθειμένοι να ρισκάρουν λίγα χρήματα για ειδικές προμελέτες και να στοχεύσουν σε μακροχρόνια και αυξητική παρουσία στις αγορές αυτές. Γενικές πληροφορίες μπορείτε να αντλήσετε από το διαδίκτυο και τις ειδικές ιστοσελίδες. Πρέπει όμως να ξεκλειδώσετε την μεθοδολογία της παρουσίας εκεί, να συμμετέχετε σε εκθέσεις αλλά οργανωμένα, να παραδειγματιστείτε από τις μεθόδους που χρησιμοποιούν άλλες ευρωπαϊκές χώρες, καθώς και επιχειρηματίες από την Άπω Ανατολή, τις ισλαμικές χώρες, χώρες της ΚΑΚ, και χώρες της Λατινικής Αμερικής. Δείτε επίσης τα παραδείγματα των ελλήνων επιχειρηματιών που δραστηριοποιούνται στην Νότια Αφρική και την Νιγηρία επί πάρα πολλά χρόνια.

*Ευχαριστώ για την υπομονή σας. Στην διάθεσή σας γιαερωτήσεις.*